Materiaalõigusnormide ebaõige kohaldamise või tõlgendamise juhtudel tuleb üldise tendentsina välja tuua asjaolu, et reeglina ei esinenud märkimisväärsel hulgal rikkumisi ühtede ja samade õigusnormide vastu. Erandina võib nimetada ehk ainult juhtimisõiguse peatamisega seonduvad kaasused ja LS vastavate sätete kohaldamisega seotud probleemid haldusasjades, mis leidsid lahenduse ja taandusid pärast Riigikohtu  poolt vastava lahendi tegemist. Seetõttu ei saa nimetatud rikkumisele ka käesolevas analüüsis viidata kui hetkel olemasolevale materiaalõigusnormi kohaldamise probleemile. Teatud materiaalõiguslike õigusvaldkondade raames esinenud eksimused olid liiga erinevad, mistõttu ei olnud võimalik tuua välja üldiseid tüüpilisi vigu mingite konkreetsete materiaalõigusnormide ebaõigel kohaldamisel.